
Operator de prelucrare date cu caracter personal nr. 8089


SERVICIUL CONTABILITATE

 



Activitatea Serviciului Contabilitate este condusă de un şef serviciu  şi se desfășoară sub coordonarea, îndrumarea şi controlul directorului general adjunct economic al DGASPC Arad. Şeful de serviciu răspunde de buna desfăşurare a activităţii serviciului. 

Serviciul Contabilitate are următoarele atribuţii şi competenţe:

· organizează şi conduce contabilitatea D.G.A.S.P.C. Arad potrivit normelor financiar-contabile în vigoare;

· înregistrează cronologic toate operaţiunile de încasări şi plăţi derulate prin conturile instituţiei, aferente cheltuielilor de personal, asistenţă socială, drepturile persoanelor cu handicap, materiale, lucrări, servicii, investiţii;

· asigură înregistrarea cronologică şi sistematică a tuturor operaţiunilor patrimoniale în conturile corespondente, conform Legii contabilităţii nr. 82/1991, republicată, cu modificările şi completările ulterioare;

· asigură întocmirea la timp, în conformitate cu dispoziţiile legale, balanţele de verificare, situaţiile financiare lunare, trimestriale şi anuale;

· participă anual sau ori de câte ori este nevoie la inventarierea patrimoniului, scoaterea din funcţiune, casarea şi dezmembrarea ori valorificarea, după caz, a bunurilor pentru care a fost aprobată operaţiunea;

· asigură formalităţile necesare efectuării inventarelor şi/sau casărilor;

· asigură respectarea normelor contabile cu privire la arhivarea, stocarea şi păstrarea datelor înregistrate în contabilitate prin utilizarea sistemelor de prelucrare automată a datelor, în format electronic sau pe suport de hârtie, după caz;

· coordonează şi îndrumă activitatea financiar-contabilă a unităţilor de asistenţă socială fără personalitate juridică, din structura D.G.A.S.P.C. Arad care au organizată contabilitate proprie până la nivel de balanţa analitică şi sintetică de verificare;


· întocmeşte şi transmite lunar Consiliului Judeţean Arad, monitorizarea numărului de posturi şi a cheltuielilor de personal la nivel de instituţie;

· întocmeşte lista de investiţii în baza referatelor de necesitate a compartimentelor de specialitate, urmărind încadrarea valorii acestora în prevederile bugetare aprobate;

· întocmeşte şi transmite formularele solicitate pentru funcţionalitatea sistemului naţional de raportare Forexebug, conform specificaţiilor M.F.P;

· colaborează cu celelalte servicii din cadrul D.G.A.S.P.C. Arad pentru îndeplinirea corespunzătoare a atribuţiilor serviciului;

· în condiţiile legii, desfăşoară activitatea de control financiar preventiv;

· întocmeşte costul mediu lunar/beneficiar pentru centre de copii şi/sau adulţi cu dizabilităţi;

· actualizează proceduri operaţionale pentru activităţile derulate la nivelul serviciului;


COMPARTIMENTUL  BUGET FINANȚE

     Compartimentul Buget Finanţe este subordonat Serviciului Contabilitate şi are următoarele atribuţii: 

· elaborează proiectul bugetului anual al instituţiei, precum şi previziunile de buget pe termen mediu şi lung şi le supune avizării conducerii instituţiei;

· transmite Directorului General Adjunct Economic proiectul de buget anual, pentru aprobarea acestuia de către Colegiul Director;

· întocmeşte şi înaintează spre aprobare, ordonatorului principal de credite, repartizarea bugetului pe trimestre şi pe subdiviziuni ale clasificaţiei bugetare, după avizarea acestuia de către conducerea instituţiei;

· urmăreşte execuţia cheltuielilor prevăzute în buget, pe surse de finanţare şi destinaţii şi informează periodic sau la solicitarea conducerii instituţiei despre modul de execuţie al bugetului de venituri si cheltuieli;

· aplică prevederile Ordinului M.F.P. nr. 1792/2002 pentru aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidența şi raportarea angajamentelor bugetare şi legale referitoare la parcurgerea fazelor de “Angajare”, “Lichidare”, “Ordonanţare” şi “Plată” a cheltuielilor care se efectuează din fonduri publice;

· operează informaţii de natură economico-financiară în sistemele informatice specifice;

· urmăreşte încadrarea în creditele bugetare aprobate pe titluri, articole şi aliniate, ca destinaţii şi limite de cheltuieli ce nu pot fi depăşite;

· asigură păstrarea şi arhivarea documentelor create şi specifice Compartimentului Buget Finanţe, în conformitate cu prevederile legale;

· înregistrează angajamente în programul de contabilitate și în sistemul naţional de raportare ,,Forexebug”, conform prevederilor legale în vigoare;

· colaborează cu celelate servicii de specialitate şi structuri din cadrul D.G.A.S.P.C. Arad pentru îndeplinirea corespunzătoare a atribuţiilor de serviciu.

 

            Date de contact:

Adresa: DGASPC Arad, str. 1 Decembrie 1918 , nr.14

Serviciul Contabilitate/Compartiment Buget Finaţe

Camera: nr. 14 și 13, Tel/fax 0257-210055, int. 117, 118
	



Șef serviciu
[bookmark: _GoBack]Dorina Gavriș
Datele vor fi stocate și utilizate în scopuri strict legate de finalizarea activităților pentru care sunt solicitate, conform Regulamentului UE 679/2016 al Parlamentului European.
Proprietatea Direcției Generale de Asistență Socială și Protecția Copilului Arad; nu poate fi difuzat sau reprodus fără autorizare.

